Dene manawi pasugatanipun arak anyêkapi, tigang gêlas kemawon tumrap satunggiling tiyang nèm, sampun wiwit rame, wontên ingkang gêgujêngan, wontên ingkang poyok-pinoyok, wontên ingkang miyak wados, wontên ingkang ngajak kiyat-kiyatan ngombe. Danguning dangu, pangombenipun saya kathah, pamirêngan sampun botên patos gênah, paningal sampun bawur, isin sampun ical, boyokipun wiwit wiraga tangan pating jêrpiping, sirah gela-gelo, ewasamantên manawi dipun pitakèni: apa kowe mêndêm, punika wangsulanipun masthi: aku ora mabuk, ayo ngombe manèh sagêlas padha sagêgêlas.sagêlas. [sagê...]